Referat af repræsentantskabsmøde/generalforsamling
tirsdag d. 1. juni 2021 kl. 19.00

1. Valg af dirigent.
Fu foreslår Morten Kudsk – Enstemmigt valgt.
Rigtig varslet og vi kan derfor begynde generalforsamlingen.
2. Godkendelse af referat fra seneste repræsentantskabsmøde.
Godkendt.
3. Aflæggelse af beretning fra formanden for forretningsudvalget til godkendelse.
Beretningen godkendt (Vedhæftet dette referat)
4. Forelæggelse til godkendelse af det reviderede regnskab fra kassereren for forretningsudvalget.
Morten fremlægger regnskabet og generalforsamlingen godkender.

Budget for klubbladet. Det er lidt dyrere at komme i gang – men vi regner med, at når bladet kommer rundt til alle beboere i Brabrand, vil der komme flere annoncører. Vi gør det (som aftalt) op efter et år. Men alting koster – og det må det også gerne – det er dejligt at bladet nu kommer ud til alle.

Budget for foreningen laves i september måned.

1. Forslag til profilering af Brabrand IF/Brabrand Idrætscenter herunder forslag til nyt logo (bilag vedhæftet)
Grith fremsætter forslag om profilering – skiltning på Idrætscenteret, samt nyt logo.
Diskussion:
Det er vigtigt at vi får et fælles logo. Det må være målet. Det er godt med et fælles udtryk.
Oplægget er at det skal være det runde, som fodbold bruger, dog med en opgradering og opstramning op i dette årtusinde.
Det blev præciseret, at det, der gælder lige nu, er 90’er-logoet OG at det er fodbold, der har holdt fast i det gamle og at de andre afdelinger skiftede til 90’er-logoet, som man dengang aftalte.
Det med skiltning er vigtigt og det er vi enige om.
Skiltning og montering udendørs ca. 140.000 kroner. God idé hvis der også skiltes på samme måde ved tennis, så vi også der oplever at det er en fælles idrætsforening med forskellige afdelinger – ikke klubber i klubben.
Kommunen hjælper forhåbentligt med noget af det økonomiske. Vi har ikke fået tilsagn.
Skal det tilbage i afdelingerne for at diskutere om hvordan logoet skal se ud. Det var der flertal for, så afdelingerne bedes vende tilbage med svar på næste rep.møde.
På foreningsdagen blev der nedsat et brandingudvalg. Det har foreløbig arbejdet med klubbladet og skal gennem flere af de fælles ting, blandt andet skiltning og fælles branding.
2. Forslag om en ny foreningsdag, hvis ja hvornår og med hvilket indhold?
FU synes det var en god dag og vi håber at der er stemning for en ny dag. Det giver mening at mødes engang imellem, så vi ser os som en samlet forening.
Corona har gjort at de tre grupper fra foreningsdagen ikke er kommet lige så godt i gang, som de kunne være kommet uden Corona, men grupperne er nedsat og der er arbejde i dem.
Der var stemning for at vente med en opfølgning på foreningsdagen til foråret 2022.
3. Valg af kasserer, sekretær (ulige år)
Kasserer-posten er pt ubesat – Bjarne Thuun har dog sørget for regnskabet i årets løb. Fu foreslår Pia Katballe og hun blev enstemmigt valgt.
Kort præsentation af hende selv – hun har stor erfaring i forskellige sammenhænge i idrætsverdenen og vil nu gerne give en hånd med i den lokale forening – det er vi glade for at glæder os til samarbejdet.
Sekretær Jytte Jacobsen genopstiller og bliver genvalgt.
4. Valg af ny revisor. Vores revisor Ole Rasmussen genopstiller ikke.
Fu foreslår Lars Jespersen som ny revisor – Enstemmigt valgt.
5. Valg af 2 suppleanter til forretningsudvalget. (pt Harrie Horsmans og René Boesen)
Genvalg
6. Valg af 5 medlemmer til eksklusionsudvalget. (pt Harrie, René, Jens Ove, Anette og Jens)
Genvalg
7. Nedsættelse af andre udvalg.
Fu foreslår nedsat et udvalg til vedligeholdelse af foreningens aktiver, fordi vi har modtaget nogle midler fra kommunen, som vi gerne vil have nogle folk til at arbejde med i et sådant udvalg. Vi skal indsamle midler til de ting, som vi har anskaffet på anlægget. F.eks. til caféen.
Kommunen siger at de står for rammerne, men at vi selv skal stå for det der er indenfor murene. Derfor kan der være flere ting, vi får brug for at anskaffe i løbet af sæsonen.
Det tidligere caféudvalg tager navneforandring og fortsætter med det nye arbejde.
8. Nyt fra afdelingerne og forretningsudvalget.

**FU:** Jens Jensen – Morten Kudsk – Bjørn Bjerre – Jytte Jacobsen
Intet nyt.

**Fodbold:** Paw Krogh – Dorte Kuula (afbud) – Harrie Horsmans
Coronaramte hold undervejs. Det har givet nogle aflysninger. Mange regler, man har skullet forholde sig til.
Fremgang her i foråret – mange nye spillere. Vi har arvet et hold u-17 fra Tilst. 30 motionist-damer er startet. Nærmer sig at vi ikke kan være på anlægget mere. Banen ved skolen er blevet ramponeret godt og grundigt under Corona.
2. div. klarer sig rigtig godt trods dårlige odds.
Generalforsamling online blev gennemført og det gik rigtig fint. Harrie er blevet valgt for en et-årig periode, da Møller har valgt at træde tilbage.
Bestyrelsesmøde en gang om måneden. God stemning og mange aktive folk.
**Håndbold:** Sanne Juul – Kim Groth (afbud) – Erik Jensen (afbud)
Kontrol af medlemmer. Kæmpe arbejde når man er udtaget til stikprøvekontrol.
Er kommet ud med et overskud trods corona. Børn- og ungehold spiller i sommerturnering. Ny formand Kenneth Graa.
**Badminton:** Kai Thor Hansen – Anders Jespersen– Annette Buhl (afbud)
Lukket ned i lang periode. Er kommet lidt i gang igen. Der er ikke så mange motionister, som har været interesseret i at komme i gang. Ikke tab i medlemstallet. On-line-generalforsamling. Begynderturnering I efteråret – det gentager vi i efteråret – satser på at der også kommer tilskuere. Overvejer lidt rabat i kommende sæson. Starter sæsonen tidligere og har forlænget indeværende sæson. Badmintonskole til august.
**Tennis:** Allan Jaquet – René Boesen – Bent Christensen

Elsker fortsat Corona **–** lokket med 10% rabat og har fortsat mange medlemmer. Gennemført gf virtuel. Grundlovsdagsarrangement med pølsevogn – foreløbig 45 tilmeldt. Håber på at få moderniseret klubhuset før 102 års-fødselsdagen i 2022.
**Gymnastik:** Grith Christensen – Kirsten Lundsgaard
Er ikke så vilde med Corona. Har tabt 200 medlemmer. Udtaget til stikprøvekontrol og de mener at have fundet fejl i vores optællinger, vil sende en regning, men har ikke gjort det. Gf i lørdagens solskin. Idrætsmærkeafdelingen er nedlagt. Springere med til Grundlovsmøde. Vi er i gang med at planlægge ny sæson. 30 % rabat på samme hold, som man var på sidste år. Søgt midler på spejle og ribber på Sødalskolen.
**Petanque:** Jens Ove Tordrup (afbud) – Merete Slyngblom (afbud)
**Motion:** Bjørn Bjerre Jensen
To nye medlemmer. Der løbes tirsdag og torsdag. Generalforsamling er udsat til ”når engang man må holde fest igen”.
**Basket:** Ricky Madsen (afbud)

Et enkelt menigt medlem – Erik Graversen (og Pia Katballe, som i løbet af mødet blev vores kasserer)

1. Eventuelt
Husk at sende dagsorden ud på hjemmesiden, så folk udenfor repræsentantskabet kan se, hvad der er på tapetet til generalforsamlingen.
Erik Graversen har forskellige input vedr. Brabrand kulturuge. Man kunne måske lave noget i afdelingerne.

Projektoren har sin plads i skabet i det gamle kontor. Sæt den der, så vi ikke behøver at lede efter den hver gang.
Brandvejen er nu låst. Fodbold og petanque har en nøgle. Hvis vi ikke kan finde ud af at holde den låst, så får vi ikke en nøgle.

Næste møde: Tirsdag d. 7. september.

Tak for god ro og orden.